Löytävätkö nykyajan taksikuskit mihinkään ilman navigaattoria? Taksikonkari vastaa – Testaa HS:n visalla, osaatko sijoittaa kaupungin­osat kartalle

Taksikuskeilta vaaditaan yhä vähintään kaupungin­osien hahmotusta, mutta digikartat ja navigaattorit ovat rapauttaneet heidänkin paikallistuntemustaan.

Pärjäätkö ilman älypuhelimen karttasovellusta? Osaatko lähteä mistä päin pääkaupunkiseutua tahansa kohti Kannelmäkeä, jos niin käsketään?

Et välttämättä, mutta Taksiliiton puheenjohtaja Kai Andersson osaa. Hän on työskennellyt pääkaupunkiseudulla taksikuskina neljäkymmentä vuotta ja tuntee Helsingin, Espoon ja Vantaan kuin omat taskunsa.